open-index/open-wikipedia-markdown huggingface dataset:
Mosambikin kansantasavalta

**Mosambikin kansantasavalta** () oli kommunistinen valtio, joka oli olemassa 25. kesäkuuta 1975 – 1. joulukuuta 1990. Sen jälkeen maasta tuli nykyinen Mosambikin tasavalta.

Mosambikin kansantasavalta perustettiin lyhyesti Portugalista itsenäistymisen jälkeen, ja Samora Machelin johtama Mosambikin vapautusrintama teki maasta yksipuoluejärjestelmän. Vuonna 1977 Mosambikissa alkoi sisällissota, jonka osapuolina olivat Mosambikin vapausrintama ja Mosambikin kansallinen vastarintaliike. Mosambikin kansallista vastarintaliikettä rahoitti nykyisen Zimbabwen tasavallan edeltäjä, kommunismivastainen Rhodesia, mutta myöhemmin se oli Etelä-Afrikan tasavallan tukemana ja rahoittamana. 

Mosambikin kansantasavallalla oli hyvät välit Angolan kansantasavallan sekä Neuvostoliiton kanssa, joista molemmat olivat näihin aikoihin kommunistisia valtioita. 

## Lähteet
František Zelenka

**František Zelenka** (8. kesäkuuta 1904 Kutná Hora, Tšekkoslovakia – 1944 Auschwitz, Puola) oli tšekkiläinen funktionalistinen arkkitehti ja graafikko sekä teatterin näyttämö- ja pukusuunnittelija. Zelenka oli juutalainen ja joutui natsien juutalaisvainojen uhriksi. Hänet murhattiin Auschwitzissa 1944.

Zelenka opiskeli arkkitehtuuria Prahan teknillisessä yliopistossa 1923–1928. Hän osallistui prahalaisten teatterituotantojen lavastuksen suunnitteluun 1920-luvun puolivälistä alkaen, ja aikaa myöten hänestä tuli luovuudestaan tunnettu Prahan kansallisteatterin pääsuunnittelija. Kansallisteatterin lisäksi hän työskenteli useissa muissakin prahalaisissa teattereissa ja lisäksi Brnon sekä syntymäkaupunkinsa Kutná Horan teattereissa. Hän suunnitteli myös julisteita, joita hän esitteli yksityisnäyttelyssä 1931. Arkkitehtina hän suunnitteli Prahaan asuinrakennuksia ja huviloita. Hän toimi myös sisustussuunnittelijana. Yksi hänen viimeiseksi jääneistä rakennuksistaan oli 1938 valmistunut Prahassa oleva kirjakauppa Vilimek, jossa nykyään sijaitsee Václav Špálan galleria.

Lokakuussa 1938 natsi-Saksa miehitti Tšekkoslovakian. Zelenka harkitsi muuttoa Sveitsiin mutta jäi kotimaahansa. Zelenka perheineen pakkosiirrettiin 13. heinäkuuta 1943 Theresienstadtin keskitysleirille, joka oli natsi-Saksan eräänlainen mallikeskitysleiri, jonka avulla pyrittiin antamaan todellisuutta parempi kuva keskitysleireistä muun muassa esittelemällä sitä Punaisen Ristin kaltaisille kansainvälisille järjestöille. Theresienstadtissa vankien sallittiin järjestää muun muassa teatteri- ja musiikkiesityksiä. Zelenka osallistui leirillä yli 20 teatterituotannon lavastamiseen. Yksi tuotannoista oli saksalaisen näyttelijä-ohjaaja Kurt Gerronin kabaree *Das Karussell* (”Karuselli”), jota esitettiin leirillä yli 50 kertaa.

Myös Theresienstadtissa vankina ollut tšekkiläissyntyinen näyttelijä Nava Shean kuvailee muistelmissaan Zelenkan luovuutta keskitysleirioloissa. Shean kertoo Zelenkan valmistaneen Gogolin näytelmän *[[Naimapuuhat]]* lavastuksen kaikenlaisista saatavilla olevista tarpeista, kuten rääsyistä, sateenvarjoista ja pahvista. Maiseman rakentamiseksi Zelenka käytti halkoja, säkkejä, laatikoita, paperia ja suuria lakanoita, joita oli saatavilla paljon, sillä leirillä kuoli ihmisiä niin paljon. Lisäksi hän valmisti paperista upeita pukuja, joihin oli maalattu kuvioita ja taitteita, jotka ilmensivät samalla tekijänsä ideoita ja huumorintajua. Puvut toimivat myös osana näyttämöä, joka oli sijoitettu ainoaan leirin vangeille osoitettuun julkiseen kapeaan tilaan.

19. lokakuuta 1944 Zelenka siirrettiin Theresienstadtista Auschwitziin, jossa hänet murhattiin.

## Lähteet
* 
* 
* 
* 

### Viitteet

## Aiheesta muualla
* František Zelenka, architectural design for the Jewish Museum's exhibition in the Klausen Synagogue 1943 Jewish Museum Prague. 
* Frantisek Zelenka lyhytelämäkerta sivustolla Find A Grave.
Nanjing-Lukoun kansainvälinen lentoasema

**Nanjing-Lukoun kansainvälinen lentoasema** ()  on lentoasema Jiangsun maakunnan pääkaupunki Nanjingissa, Kiinassa. Se sijaitsee Jiangningin kaupunkipiirissä Nanjingissa. Matka Nanjingin keskustaan linnuntietä on noin 36 kilometriä.

Vuonna 2017 se oli Kiinan 11. vilkkain lentoasema yli 25,8 miljoonalla matkustajalla.


Kuva:Lukou Airport.jpg | Lähtöterminaali.
Kuva:禄口机场T2内部全景.jpg | Näkymää T2-terminaalista.


## Lähteet

## Aiheesta muualla

* Virallinen lentoaseman verkkosivusto
William King (lääkäri)

**William King** (1786 Ipswich, Ison-Britannian kuningaskunta – 1865 Brighton Yhdistynyt kuningaskunta) oli englantilainen lääkäri, joka tunnetaan osuustoiminnan varhaisena kannattajana.

William King syntyi Ipswichissä 1786. Hänen isänsä oli pastori. William King valmistui 1819 lääketieteen tohtoriksi. Lääkärin työnsä hän aloitti Brightonissa.

King alkoi lääkärinä kiinnostua Brightonin työläisväestön hyvinvoinnin kehittämisestä. Hän oli mukana perustamassa lastenkoulua, mekaniikan instituuttia ja kirjastoa. Hän myös kustansi vuosina 1828–1830 *The Co-Operator* -nimistä lehteä, joka levisi ympäri Englantia. Lehdessä käsiteltiin osuustoimintaa. King oli hieman eri mieltä osuuskuntatoiminnan filosofiasta kuin Robert Owen. Kingin mukaan osuuskuntien pitäisi aloittaa pienimuotoisella toiminnalla, johon rahat saataisiin osakkailta. Hänen ajatuksiaan ohjasi myös vakaumuksellinen kristinusko, ja hän uskoi, että osuuskuntatoiminnan tulisi perustua raamatulliseen etiikkaan.

King toimi myös hetken aikaa Ada Lovelacen opettajana. Lady Byron oli palkannut Kingin erityisesti Adan moraalioppaaksi, mutta hänen piti opettaa myös matematiikkaa.

## Lähteet
Prahan kansallisgalleria

**Prahan kansallisgalleria** () on Tšekin valtion omistama taidemuseo maan pääkaupungissa Prahassa. Se on perustettu vuonna 1796.

Maan laajinta taidekokoelmaa hallinnoivan kansallisgallerian näyttelytilat on hajautettu useaan rakennukseen eri puolella Prahaa. Näistä suurin on moderniin taiteeseen keskittyvä, vuonna 1995 taidemuseona avattu entinen messukeskus *Veletržní Palác* 7. kaupunginosan Holešovicessa, ja muita ovat Pyhän Agnesin luostari (*Klášter svaté Anežky České*) ja Kinskýn palatsi vanhassakaupungissa sekä Salmin palatsi, Schwarzenbergin palatsi, Sternbergin palatsi ja Waldsteinin ratsastuskoulu Hradčanyssa lähellä Prahan linnaa. Näyttelytiloja on myös Prahan ulkopuolella kaupungeissa Žďár nad Sázavou ja Karviná.

Pyhän Agnesin luostarissa on näytteillä kansallisgallerian vanhinta eurooppalaista ja böömiläistä taidetta vuosilta 1200–1550. Sternbergin ja Schwarzenbergin palatseissa on taidetta antiikin ajoista barokin aikaan asti. Salmin palatsi keskittyy 1800-luvun taiteeseen ja messupalatsi 1900- ja 2000-lukujen taiteeseen. Kinskin palatsissa on esillä aasialaista taidetta, ja Wallensteinin ratsastuskoulussa järjestetään vaihtuvia näyttelyitä.

## Historiaa
Helmikuussa 1796 ryhmä valistushenkisiä tšekkiläisiä aatelismiehiä ja älykköjä päätti ”kohentaa paikallisen yleisön huonontunutta makua” perustamalla ”isänmaallisten taiteen ystävien seuran”. Järjestö perusti maahan ensimmäisen taidekoulun ja taidekokoelman, josta alkoi kehittyä nykyinen kansallisgalleria. Vuonna 1902 keisari Frans Joosef I perusti vielä modernia taidetta keräävän säätiön. Vuonna 1918 näistä kokoelmista muodostettiin uuden Tšekkoslovakian valtion taidekokoelma. Prahan kansallisgalleriaksi laitos muutettiin lailla vuonna 1949.

## Yhteyksiä Suomeen
Prahan kansallisgallerian teoksia oli syksyllä 1988 näytteillä Helsingin Ateneumissa näyttelyssä *Praha 1920–1940: Tšekkoslovakian taidetta*. Seuraavana keväänä Prahan kansallisgalleriassa oli esillä suomalaista maalaustaidetta näyttelyssä *Finské malírství 1910–1930*.

## Katso myös
*Prahan kansallismuseo
## Lähteet

## Aiheesta muualla
Alan Bullock

**Alan Louis Charles Bullock, Baron Bullock** (13. joulukuuta 1914 – 2. helmikuuta 2004) oli brittiläinen historioitsija. Toisen maailmansodan aikana hän teki propagandatyötä Englannin radiossa BBC:ssä. 1956 hän aloitti työn *Oxford History of Modern Europe* -sarjan avustajana.

## Lähteet
Henrik Bull

**Henrik Bull** (28. maaliskuuta Christiania, Norja 1864 – 2. heinäkuuta 1953 Oslo, Norja) oli norjalainen arkkitehti. Hänen päätyönsä on Norjan kansallisteatteri Oslossa. Bull toimi myös taideteollisuudessa. Bullin isä Georg Andreas Bull oli myös arkkitehti.

## Lähteet
Slime and Punishment

__NOTOC__
**Slime and Punishment** on crossover thrash -yhtye Municipal Wasten kuudes studioalbumi. Se julkaistiin 23. kesäkuuta 2017 levymerkillä Nuclear Blast. Albumi on yhtyeen ensimmäinen kitaristi Nick ”Nikropolis” Poulosin kanssa äänitetty albumi.

## Kappaleet
#
#
#
#
#
#
#
#
#
#
#
#
#
#

## Kokoonpano
* Tony Foresta – laulu
* Ryan Waste – kitara, taustalaulu
* Nick Poulos – kitara
* Land Phil – basso, taustalaulu
* Dave Witte – rummut

+

* Vinnie Stigma – laulu (kappale 7)

### Tuotanto
* Land Phil – äänittäjä
* Bill Metoyer – miksaaja, masteroija
* Andrei Bouzikov – grafiikka

## Arvostelut
* Angry Metal Guy: 
* Blabbermouth: 8/10
* Metal Injection: 8/10
* Soundi: 

## Lähteet

## Aiheesta muualla
* 
*
Kaiser Friedrich III -luokka

**Kaiser Friedrich III -luokka** oli Saksan keisarikunnan laivaston ensimmäisessä maailmansodassa palvellut taistelulaivaluokka, johon kuului viisi alusta.

## Alukset

## Lähteet
*
*
*

### Viitteet

## Aiheesta muualla
Vesa Martiskainen

**Vesa Martiskainen** (s. 8. syyskuuta 1965 Helsinki) on suomalainen jalkapalloilija, pelipaikaltaan puolustaja. Karjalaisen mukaan Martiskainen lukeutuu "joensuulaisen jalkapallokoulun kärkiosaajiin kautta aikojen".

Martiskainen pelasi KuPS:ssa neljä Mestaruussarjan ottelua kaudella 1987 ja 11 ottelua kaudella 1989. Maaleja hän ei pääsarjatasolla tehnyt. I divisioonassa Martiskainen pelasi vuosina 1984–1985 yhteensä 43 ottelua Karpalossa tehden viisi maalia ja vuonna 1990 Elossa 19 ottelua tehden kaksi maalia. II divisioonassa Martiskainen edusti Karpaloa (1982–1983, 1986), SaPaa (1988), VPS:aa (1991), JiiPeetä (1993–1994, 1999) ja Ratanoita (2001). Maaleja hän teki II divisioonassa yhteensä 21.

## Lähteet

### Huomiot
Martiskainen

**Martiskainen** voi tarkoittaa:

* Simo Martiskainen (s. 1993), futsalpelaaja
* Taisto Martiskainen (1943–1982), kuvanveistäjä
* Vesa Martiskainen (s. 1965), jalkapalloilija
Ahdekaurio

**Ahdekaurio** eli **ahdekaura** (*Helictochloa pratensis*, syn. *Helictotrichon pratense*, aik. *Avenula pratensis*) on kaurojen lähisukuinen monivuotinen heinäkasvilaji.

## Ulkonäkö
Ahdekaurio kasvaa 30–100 senttimetriä korkeaksi. Se on tiheään mätästävä. Lehtitupet ovat usein karheita, kaljuja. Lehtilapa on kouruinen, 1–3 millimetriä leveä, kalju, päältä karhea ja sinivihreä. Kieleke on 2–5&nbsp;mm pitkä ja suippo. Röyhy on 10–20&nbsp;cm pitkä ja hyvin kapea. Röyhyn alimmassa nivelessä on yksi tai kaksi haaraa. Tähkylät ovat 14–25&nbsp;mm pitkiä, vaaleanvihreitä–kellertäviä, 3–6-kukkaisia ja 4–5-vihneisiä. Vihneet ovat 15–20&nbsp;mm pitkiä. Ulkohelve on 12–15&nbsp;mm pitkä, yläosasta karhea, vihne on tyvestä kiertynyt. Kaleet ovat eripituisia, molemmat tähkylää lyhyempiä. Tähkylärangan karvat ovat 1&nbsp;mm pitkiä.

## Esiintyminen Suomessa
Suomessa ahdekaurio kasvaa yleisenä tai melko yleisenä Ahvenanmaalla ja Lounais-Suomessa rinneniityillä. Muualla maassa se on harvoin satunnainen liikennetulokas.

## Lähteet

## Aiheesta muualla
* Finto: Kassu – Kasvien suomenkieliset nimet: Ahdekaura (''Helictotrichon pratense'')
* United States Department of Agriculture (USDA): ''Helictotrichon pratense'' 
* Centre for Agriculture and Biosciences International (CABI): ''Helictotrichon pratense''
Partaohra

**Partaohra** (*Hordeum jubatum*) on ohrien sukuun kuuluva yksi- tai monivuotinen heinäkasvilaji. Sitä viljellään yksivuotisena koristekasvina.

## Ulkonäkö
Partaohra kasvaa 20–40 senttimetriä korkeaksi. Sen korsi on kapea, kalju. Lehti on korvakkeeton. Lehtilapa on litteä, 2–5 millimetriä leveä, alta karvainen. Kukinto on 3–8 cm pitkä, tiheä kerrannaistähkä, usein punertavan- tai sinertävänvihreä. Nivelet kolmitähkyläisiä, tähkylät yksikukkaisia, vihneet 3–10 cm pitkät.

## Levinneisyys
Partaohra on kotoisin Itä-Aasiasta ja Pohjois-Amerikasta. Lajia tavataan tulokkaana kaikissa Pohjoismaissa ja osassa muuta Eurooppaa, Aasiassa ja Pohjois-Amerikassa. Suomessa partaohraa viljellään koristekasvina. Se kasvaa satunnaisena uustulokkaana eri puolilla maata: rata- ja myllypihoilla, lastaus- ja kaatopaikoilla, tienvarsilla. Uudellamaalla laji on vakiintunut tulokas.

## Lähteet

## Aiheesta muualla
* Suomen Lajitietokeskus: Partaohra (''Hordeum jubatum'')
* Kasviatlas 2022: Partaohran (''Hordeum jubatum'') levinneisyys Suomessa.
* Pinkka – Lajintuntemuksen oppimisympäristö: Partaohra (''Hordeum jubatum'')
Tampereen kameraseura

**Tampereen kameraseura ry** perustettiin vuonna 1933. Toiminnan tavoitteiksi määriteltiin silloin valokuvaustaidon edistäminen ja valokuvausharrastuksen herättäminen. Perustajajäseniä oli yhteensä 26, ja ensimmäiseksi puheenjohtajaksi valittiin **Bertel Strömmerä**.

Ensimmäisistä vuosista alkaen Tampereen Kameraseuran kilpailutoiminta oli vilkasta. 1930-luvulla kilpailuun osallistujat jaettiin kahteen ryhmään. Kilpaileminen aloitettiin B-ryhmässä, jonka voitolla oli sitten mahdollista siirtyä kilpailemaan A-ryhmään. Seura alkoi pian kerätä valokuvakokoelmaa lähinnä kilpailuissa menestyneistä valokuvista.

Tampereen Kameraseuran jäseneksi ei päässyt kuka tahansa. 1940-luvulla jäsenyys edellytti 18 ikävuotta ja hyvämaineisuutta. Sen lisäksi vaadittiin, että uutta jäsentä suosittelee joku seuran entinen tai nykyinen jäsen. Kaikki Tampereen Kameraseuran jäsenet eivät suinkaan olleet tamperelaisia, vaan joukossa oli myös esimerkiksi helsinkiläisiä, porilaisia ja vaasalaisia harrastajia. Tosin osa heistä oli ainoastaan kunniajäseniä, jotka eivät maksaneet jäsenmaksua ja jotka oli kutsuttu jäseniksi valokuvausalan ansioidensa vuoksi.

Sotien aikana valokuvaustoiminta hiljeni jonkin verran, koska valokuvaustarvikkeiden saanti oli vaikeaa. Silti seura järjesti avustusten turvin esimerkiksi yksityisiä pikkujouluja yleisen huvittelun ollessa kiellettyä sota-aikana.

Nykyisin seura toimii pääasiassa valokuvakeskus Nykyajan tiloissa Tampereella. Seura on Suomen kameraseurojen liiton jäsen.

## Lähteet
Otasukapää

**Otasukapää** (*Cynosurus cristatus*) on monivuotinen heinäkasvilaji.

## Ulkonäkö
Otasukapää kasvaa 25–60 senttimetriä korkeaksi. Se on löyhästi mätästävä. Varren tyvi on pysty–koheneva. Korsilehtien lapa on 10 cm pitkä, 1–3 millimetriä leveä, litteä, pitkäsuippuinen. Kieleke on 1 mm pitkä ja usein vihertävä. Kukinto on 3–8 cm pitkä, 0,5–1 cm leveä, vaaleanvihreä, toispuolinen, tiheä, tähkämäinen röyhy. Tähkylöiden tyvellä on kampaliuskaisia, tähkylöiden kokoisia suomuja (kukattomia tähkylöitä).

## Esiintyminen Suomessa
Suomessa otasukapää kasvaa yleisenä Ahvenanmaalla tuoreilla niityillä, missä se on muinaistulokas. Muualla maassa laji on harvinainen, enimmäkseen satunnainen uustulokas.

## Lähteet

## Aiheesta muualla
* Suomen Lajitietokeskus: Otasukapää (''Cynosurus cristatus'')
* Kasviatlas 2022: Otasukapään (''Cynosurus cristatus'') levinneisyys Suomessa.
Tundrapuntarpää

**Tundrapuntarpää** (*Alopecurus borealis*) on puntarpäihin kuuluva monivuotinen, arktinen heinäkasvilaji.

Se kasvaa 10–30 senttimetriä korkeaksi ja rönsyää korren tyveltä. Korressa on kaksi tai kolme solmua. Lehdet ovat 2–6 millimetriä leveät. Kukinto on tiheä ja lyhyt tähkämäinen röyhy, 1–2 cm pitkä, harmaanvihreä-violetti. Kaleet ovat pitkäkarvaiset, ulkohelve on lyhyt, vihne on aivan lyhyt, hieman kukasta ulkoneva.

Tundrapuntarpää esiintyy sirkumpolaarisesti pohjoisnapaa ympäröivällä alueella: Siperiassa, Pohjois-Amerikan pohjoisosassa ja Grönlannissa. Pohjoismaissa se kasvaa vain Norjassa Huippuvuorten ja Karhusaaren arktisilla saarilla. Laji on Huippuvuorilla yleinen.

## Lähteet
Riippaheinä

**Riippaheinä** (*Pleuropogon sabinei*) on monivuotinen, arktinen vedessä kasvava heinäkasvilaji.

Se kasvaa 0,8–2 senttimetriä korkeaksi ja muodostaa harvoja mattomaisia kasvustoja. Korsi on pysty. Lehdet ovat 1,5–3 millimetriä leveät, litteät, suipot. Kukinto on 4–8 cm pitkä röyhy, jossa on muutama perällinen toispuolisesti riippuva tähkylä. Tähkylät ovat 8–15 mm pitkiä, violetteja, litteitä, niissä on 3–6 kukkaa.

Riippaheinää esiintyy sirkumpolaarisesti pohjoisnapaa ympäröivällä alueella: Siperiassa, Alaskassa, Pohjois-Kanadassa, Grönlannissa ja Huippuvuorilla. Se kasvaa makean veden ympäristöissä, matalassa vedessä lammikoissa ja järvissä. Laji on Huippuvuorilla hyvin harvinainen.

## Lähteet

## Aiheesta muualla
* United States Department of Agriculture (USDA): ''Pleuropogon sabinei''
Vantaan historia 1946-1977

**Vantaan historia 1946-1977: Kasvua, yhteistyötä, hyvinvointia** on Pekka Ahtiaisen ja Jukka Tervosen kirjoittama, Vantaan kaupungin vuonna 2002 julkaisema, Vantaan kaupungin historian kuusiosoiseen teossarjaan kuuluva tietokirja. Teos johdattaa Vantaan lähimenneisyyteen, ja kaupungin kasvuun. Historiateoksen tarkastelujakson alkuvuonna 1946 Helsingin maalaiskunta menetti suuressa alueluovutuksessa mittavasti maata ja kaksi kolmasosaa väestöstään Helsingille. Vuonna 1972 jäljelle jäänyt maalaiskunta muutettiin Vantaan kauppalaksi ja vuonna 1974 edelleen Vantaan kaupungiksi. Seuranneen kolmen vuosikymmenen aikana Vantaasta kehittyi Suomen suurimpiin lukeutuva kaupunki.

## Katso myös
*Vantaan esihistoria (2008)
*Vantaan ja Helsingin pitäjän keskiaika (2013)
*Helsingin pitäjän historia II (1990)
*Helsingin pitäjän historia III (1991)
*Helsingin maalaiskunnan historia 1865-1945 (1997)

## Lähteet

## Aiheesta muualla
* [[Eino Jutikkala] (2003) *Sulatusuuni Vantaa*. Teoksen *Vantaan historia 1946-1977* kirja-arvostelu (Historiallinen aikakauskirja 101 (2003) : 1, 31; pdf, vaatii artikkelin lukuoikeuden tieteellisen kirjaston tms. kautta)]  (finna.fi)
Nurmijärvi (täsmennyssivu)

**Nurmijärvi** voi tarkoittaa seuraavia paikkoja:
* Nurmijärvi, kunta Uudellamaalla
* Nurmijärven kirkonkylä, taajama Nurmijärvellä
* Nurmijärvi, kylä Lieksassa

;Järviä:
* Nurmijärvi, kuivatettu lintujärvi Nurmijärvellä
* Nurmijärvi, järvi Joutsassa
* Nurmijärvi, järvi Jämsän Patajoella
* Nurmijärvi, järvi Kiimingissä
* Nurmijärvi, järvi Rautjärvellä
* Nurmijärvi, järvi Sysmässä
* Iso Nurmijärvi, järvi Jämsän Olkkolassa
* Vähä Nurmijärvi, järvi Jämsän Olkkolassa.
William King

**William King** -nimisiä henkilöitä ovat:

* William King (1786–1865), englantilainen lääkäri ja osuustoiminnan uranuurtaja
* William King (s. 1959), skotlantilainen tieteis- ja fantasiakirjailija
* William Lyon Mackenzie King (1874–1950), Kanadan pääministeri
* William R. King (1786–1853), yhdysvaltalainen demokraattipoliitikko, diplomaatti ja varapresidentti
* William King-Noel (1805–1893), Lovelacen jaarli, brittiläinen diplomaatti
TBL

**TBL** voi tarkoittaa seuraavia:

* TBL, The Black Lotus, ruotsalainen demoskene-ryhmä
* TBL, *Türkiye Basketbol Ligi*, Turkin koripalloliiga
* TBL, *Team-Based Learning*, ryhmälähtöinen oppiminen
* tbl, Troff-teksinmuotoiluohjelmistoon kuuluva taulukoita muotoileva esikääntäjä
* The Beautiful Life: TBL, The CW Television Networkin tuottama televisiosarja
Aikapoika ja mono

**Aikapoika ja mono** on Televisioteatterin ja Yleisradion tekemä suomalainen lasten televisioelokuva, joka valmistui vuonna 1976. Elokuvan pääosassa nähdään Kyösti Väntänen.

Televisioelokuva kertoo Petristä, josta tulee perheen aikapoika, kun perheeseen syntyy vauva. Kotona vauva vie kaiken huomion eikä Petri saa enää huomiota osakseen kuten ennen. Tästä harmistuneena Petri kulkee pitkin katuja ja löytää vanhan kengän. Kenkä paljastuu taikamonoksi, joka osaa puhua. Monon avulla Petri pystyy muuttamaan äänensä vanhemman miehen ääneksi ja tämän avulla saa apua moneen hankalaan tilanteeseen.

*Aikapoika ja mono* voitti parhaan ohjelman palkinnon ja palkinnon parhaasta käsikirjoituksesta Tšekkoslovakian television järjestämässä lasten- ja nuorten ohjelmien Prix Danube -kilpailussa vuonna 1977.

## Rooleissa

## Lähteet

## Aiheesta muualla
* Elokuva katsottavissa Yle Areenassa
* Aikapoika ja mono Ylen Elävässä Arkistossa (näyte)
Ruokopuntarpää

**Ruokopuntarpää** (*Alopecurus arundinaceus*) on puntarpäihin kuuluva monivuotinen heinäkasvilaji.

## Ulkonäkö
Ruokopuntarpää kasvaa 50–120 senttimetriä korkeaksi. Heinä on pitkärönsyinen. Korret ovat pystyjä–kohenevia, kaljuja. Lehtilapa on 5–13 millimetriä leveä, usein sinertävä, litteä, pitkäsuippuinen, kalju. Lehtitupet, varsinkin ylin, ovat pulleita. Kieleke on 3–6 mm pitkä ja suippo. Kukinto on tiheä, liereä, tähkämäinen röyhy, 3–6 cm pitkä ja 8–15 mm leveä. Tähkylät ovat 4–5 mm pitkiä, litteitä sekä yksikukkaisia. Kaleet ovat suippoja, kolmisuonisia, tyvipuoliskosta yhdiskasvuisia, sinivihreitä-mustahkoja, selkä karvainen, kärkiosasta ulos kaartuva. Ulkohelve on viiston tylppä, vihneetön tai vihneellinen; vihne on suora, helpeen keskustasta lähtevä, 3–4 mm, kaleitten kärkien yli ulottuva.

Ruokopuntarpää risteytyy muiden puntarpäälajien kanssa. Suomessa esiintyy ruoko- ja polvipuntarpään sekä ruoko- ja nurmipuntarpään välisiä risteymiä.

## Levinneisyys
Ruokopuntarpäätä esiintyy alkuperäisenä Euroopassa ja laajasti Aasiassa lukuun ottamatta eteläosaa.

## Esiintyminen Suomessa
Ruokopuntarpää on melko yleinen, yleisin se on Ahvenanmaalla. Sitä esiintyy rannikoilla itäiseltä Suomenlahdelta Vaasan korkeudelle ja erikseen sisämaassa pääosin alueella Pohjois-Pohjanmaa–Kainuu–Koillismaa. Pohjoisimmat kasvupaikat ovat Savukosken Soklissa. Ruokopuntarpää kasvaa yleisimmin merenrantaniityillä tai muuten rannoilla. Pohjoisen Suomen sisämaaesiintymien elinympäristöjä ovat myös pihat ja pientareet, Savukoskella ultraemäksiset soistumat.

## Lähteet
Sitš

**Sitš** () oli nykyisen Taka-Karpatian alueella toiminut puolisotilaallinen järjestö. Se vaikutti 1930-luvulla alueen ollessa autonominen osa Tšekkoslovakiaa ja alueen lyhyen itsenäisyyden aikana Karpato-Ukrainan tasavaltana. 

## Organisaatio

Sitš muodostui pienistä yksiköistä (čoty) kylissä ja kaupungeissa sekä suuremmista yksiköistä (koši) piirikuntatasolla. Sitšin johdossa oli Dmytro Klympuš, ja sen varajohtajana toimi Ivan Rohač. Järjestön jäsenten tehtäviin kuului esimerkiksi paikallisen poliisin tukeminen ja alueen rajojen valvonta Unkarista ja Puolasta tulevien soluttautujien varalta. Näiden toimien ohella Sitš julkaisi myös lehteä nimeltä *Nastup* ja sillä oli *Letiuča estrada* -niminen teatteriryhmä. Järjestön johto koostui paikallisista Ukraina-mielisistä aktivisteista, mutta sen rivijäsenten valtaosa oli peräisin Galitsiasta, ja sen jäsenten tavoitteena oli ukrainalainen valtio. Järjestön tarkkaa kokoa ei tunneta, mutta siihen kuului noin 300–400 aseellista jäsentä.

## Historia
Sitš perustettiin 9. marraskuuta 1938 hieman sen jälkeen, kun Avgustyn Vološynin johtama hallitus nousi valtaan tuolloin autonomisella Taka-Karpatian alueella. Järjestö radikalisoitui enenevissä määrin ennen maaliskuun 1939 poliittista kriisiä. Kehitystä tuki Saksa, jonka tarkoituksena oli lakkauttaa Münchenin sopimuksen rampauttama Tšekkoslovakia. Osa järjestön jäsenistä yritti 14. maaliskuuta 1939 vallankaappausta Vološynin hallitusta vastaan, ja yritykseen kuului myös hyökkäys alueella vielä olleita tšekkoslovakialaisia armeijan joukkoja vastaan. Lev Prchalan johtamat tšekkoslovakialaiset vastasivat hyökkäykseen, ja molemmat osapuolet menettivät muutamia miehiä. Seuraavan päivänä 15. maaliskuuta Unkarin armeija aloitti etenemisen Taka-Karpatiaan, ja alueen hallitus julistautui itsenäiseksi Karpato-Ukrainan tasavaltana. Tasavaltaa johtanut Vološyn ei ryhtynyt aseelliseen vastarintaan unkarilaisia vastaan vaan pakeni Romaniaan. Osa Sitšin jäsenistä julisti hänet petturiksi ja käynnisti liikekannallepanon. Sitšin jäsenet hyökkäsivät aseistautumattomien opiskelijoiden tukemana unkarilaisia joukkoja vastaan Krasne Polessa hieman H'ustin ulkopuolella. Surmansa sai useita Sitšin jäseniä sekä opiskelijoita.

## Kulttuurissa
Ukrainalaismieliset maastamuuttajat länsimaissa ja kansallismieliset tahot kommunismin jälkeisessä Ukrainassa ovat julkaisseet Sitš-järjestöstä useita teoksia. Sitä on käytetty esimerkkinä rohkeasta vastarinnasta fasistiksi väitetyn Miklós Horthyn johtamaa Unkaria vastaan. 

## Lähteet
Sandok, il Maciste della giungla

**Sandok, il Maciste della giungla** (”Sandok, viidakon Maciste”; , ”Valkoisen norsun temppeli”) on vuonna 1964 valmistunut italialais-ranskalainen elokuva. Umberto Lenzin ohjaaman seikkailuelokuvan sankaria esittää yhdysvaltalainen Sean Flynn.

## Juoni
Brittiläisen Intian protektoraatissa Sikkimissä Valkoisen norsun uskonlahkoon kuuluvat kapinalliset kaappaavat varakuninkaan tyttären Cynthian ja tämän sulhasen. Kuvernööri lähettää asiaa selvittämään luutnantti Dick Ramseyn, joka prinsessa Dharan ja tämän palvelijan Sandokin avulla onnistuu vapauttamaan vangit ja paljastamaan kapinallisten päällikön. 

## Näyttelijät

## Tuotanto
Techniscope-laajakangasformaatissa ja Technicolor-väreissä kuvattu *Sandok, il Maciste della giungla* on yksi Umberto Lenzin 1960-luvun alussa ohjaamista siirtomaaseikkailuista. Sen alkuperäinen italiankielinen nimi *Il tempio dell’elefante bianco* vaihdettiin Steve Reevesin tähdittämien Sandokan-elokuvian suosion myötä. Maciste-elokuvien kanssa Lenzin ohjaustyöllä ei ole mitään tekemistä. Pääosaa esittävä Sean Flynn on Errol Flynnin poika. Nimeämättömissä sivuosissa nähdään muun muassa Sal Borgese, Giovanni Cianfriglia, Dakar ja Nello Pazzafini.

Elokuva tuotti Italiassa melko vaatimattomat 208 miljoonan liiran pääsylipputulot.

## Lähteet

## Aiheesta muualla
*
Menrva

**Menrva** (myös **Menerva**) oli etruskien jumalatar, joka vastasi kreikkalaisten Athenea. Menrvan tunnusmerkejä olivat kypärä, peitsi ja kilpi. Myös Menrvan synty muistutti Athenen syntyä: Menrvan sanottiin syntyneen Tinian otsasta.

Menrva muodosti yhdessä Tinian ja Unin kanssa etruskien jumalten ylimmän kolmikon.

## Lähteet
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet

## Aiheesta muualla
Ikkunakalvo

**Ikkunakalvo** on ikkunaan asennettava kalvo. Se voi esimerkiksi suojata sisätiloja auringonsäteiltä ja niiden kuumentavalta, haalistavilta ja terveydelle haitallisilta vaikutuksilta, ikkunaa naarmuuntumiselta tai rikkoutumiselta, tai se voi antaa näkösuojaa. Jotkin ikkunakalvot ovat koristeellisia.

## Käyttötarkoituksia

Jälkiasennettavia ikkunakalvoja on tarjolla eri valmistajilta lukuisia malleja ja paksuuksia – neutraalin kirkkaina tai eri väreillä ja tummuusasteilla sävytettyinä. Eri kalvotyypit painottavat erilaisia käyttötarpeita ja ominaisuuksia esimerkiksi aurinkoenergian torjunnassa ja valonläpäisyssä.

### Lämmönsäätely

Aurinkosuojakalvo rajoittaa merkittävästi auringon lämpösäteilyn pääsyä ikkunoista sisätiloihin. Talvella kalvo puolestaan eristää sisälämpöä ja estää lämpöhukkaa ikkunasta. Näin aurinkosuojakalvot tasoittavat sisätilojen lämpötilanvaihtelua ja parantavat kiinteistön energiatehokkuutta.

### UV-säteilyn torjuminen

Paitsi lämmönsäätelyyn aurinkosuojakalvoja käytetään myös tehokkaan UV-suojan takia. Ikkunakalvo voi torjua 99 prosenttia ikkunoista tulevasta UV-säteilystä, joten kalvo suojaa ihmisiä terveyshaitoilta sekä sisutusta, tauluja, tapetteja ja kankaita haalistumiselta ja vaurioitumiselta. Tästä syystä aurinkosuojakalvoja asennetaan usein esimerkiksi museoihin, liike- ja toimistorakennuksiin, sairaaloihin ja hoitolaitoksiin sekä kouluihin ja päiväkoteihin.

### Ikkunaturvallisuus

Ikkunakalvo parantaa henkilöturvallisuutta. Jos ikkuna menee rikki, kalvo pitää lasinsirpaleet paikoillaan. Vielä tehokkaampaa turvallisuutta tarjoavat varsinaiset turvakalvot.

### Muita ominaisuuksia

Ikkunakalvo estää valon heijastuksia ja häikäisyä. Tummennetut ikkunakalvot tarjoavat myös näkösuojaa ulkoapäin katsottuna. Ikkunakalvoja asennetaan myös esteettisillä perusteilla. Eri sävyiset kalvot vaikuttavat kiinteistöjen ja ajoneuvojen ulkonäköön ja koristeellisuuteen.

## Lähteet
Etiopian demokraattinen kansantasavalta

**Etiopian demokraattinen kansantasavalta**  () oli Etiopian virallinen nimi vuodesta 1987 vuoteen 1991. Se perustettiin Mengistu Haile Mariamin ja Etiopian työväenpuolueen hallitsemana kommunistisena valtiona. Etiopian demokraattisen tasavallan perustaminen johti maata aikaisemmin hallinneen sotilasjunttahallinnon Dergin purkamiseen. Etiopian demokraattinen kansantasavalta oli marxilais-leniniläinen yksipuoluejärjestelmä. 

Valtion auktoriteettia ei koetellut pelkästään aseistetut militantit, jotka oltiin liitetty Etiopiaan vuosikymmeniä ennen, vaan myös sisäiset vastarintaliikkeet. Etiopian demokraattinen kansantasavalta tuli tiensä päätökseen toukokuussa 1991, kun Mengistu pakeni Etiopiasta, toisen puolueen saapuessa Addis Ababaan.

## Lähteet

## Aiheesta muualla
Charun

**Charun** on etruskien mytologiassa miespuolinen demoni. Hänen nimensä on luultavasti omaksuttu kreikkalaisten Kharonista. Charunin tunnusmerkki on suuri vasara, jota hän kantaa olkapäällään. Hänellä on korppikotkan nokka, suipot eläimen korvat ja hänen päästään kasvaa hiusten sijasta käärmeitä. Usein hänet kuvataan myös siivekkäänä. Charun on kuolleiden sielujen alamaailmaan saattaja ja hautojen vartija.

## Lähteet
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
Etsetimibi

**Etsetimibi** (C24H21NO3F2) on β-laktaamijohdannaisiin kuuluva orgaaninen yhdiste. Yhdistettä voidaan käyttää lääketieteessä korkean kolesterolitason alentamiseen.

## Ominaisuudet ja käyttö
Etsetimibi liukenee huonosti veteen, mutta liukenee hyvin orgaanisiin liuottimiin esimerkiksi etanoliin. Etsetimibi sitoutuu ohutsuolen kolesterolia kuljettaviin proteiineihin. Tämän seurauksena erityisesti LDL-kolesterolin imeytyminen ohutsuolesta verenkiertoon estyy. Etsetimibiä käytetään usein yhteisvalmisteena statiinien kuten simvastatiinin kanssa. Sitä voidaan myös käyttää yksinään, mutta lähinnä silloin kun statiineja ei voida käyttää.

## Haittavaikutukset
Etsetimibi on yleensä hyvin siedetty lääkeaine. Tyypillisimpiä haittavaikutuksia ovat vatsakivut, ripuli, selkäkipu, yskä ja väsymys. Yhdessä tutkimuksessa havaittiin suhteellisen korkea syöpäriski etsetimibiä saaneilla potilailla, mutta yhteyttä ei ole havaittu muissa tutkimuksissa.

## Lähteet
Culsu

**Culsu** on etruskien mytologiassa naispuolinen demoni, joka seisoo alamaailman porteilla. Hänen tunnusmerkkejään ovat palava soihtu ja sakset. Saksilla on ilmeisesti tarkoitus leikata elämänlanka poikki. Nimi Culsu merkitsee "Se joka kietoo" tai vaihtoehtoisesti "Se joka kiertyy" tai "Se joka kerii", mikä viittaa siihen, että demonilla olisi jokin yhteys käärmeisiin tai langan – kuten elämänlangan – kerimiseen.

Culsu esitetään usein soihtua kantavana hahmona, joka tarkoittaa että hän saattoi olla myös psykopompos, henkiolento, joka ohjaa vainajaa tuonpuoleiseen. Culsun vastinpari oli ovien ja porttien kaksikasvoinen jumala Culsans, joka on ilmeisesti ollut roomalaisten Janus-jumalan esikuva. 

## Lähteet
* Lurker, Manfred : A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
Somalian demokraattinen tasavalta

**Somalian demokraattinen tasavalta** (, , ) oli nimi, jonka entisen Somalian presidentin Mohamed Siad Barren marxilais-leniniläinen hallitus antoi Somalialle sen jälkeen, kun hän oli kaapannut vallan itselleen verettömän vuoden 1969 vallankaappauksen jälkeen. Vallankaappaus tapahtui muutama päivä valtion toisen presidentin Abdirashid Ali Shermarken salamurhaamisen jälkeen. Barren hallitus hallitsi maata seuraavien 21 vuoden ajan kunnes Somalian sisällissota puhkesi maassa vuonna 1991.

## Lähteet
Limba

**Limba** on enimmäkseen Sierra Leonessa, mutta myös Guineassa puhuttu atlantinkongolaisiin kieliin kuuluva kieli. Se ei ole samantapainen muiden kielien kanssa. Limban murteisiin kuuluu *tonko*, *sela*, *kamuke* (tai *ke*), *wara-wara*, *keleng*, *biriwa* sekä *safroko*. 

## Lähteet
Maksullinen osakeanti

**Maksullinen osakeanti** eli **uusmerkintä** tarkoittaa osakeantia, jossa yhtiö antaa osakkeitaan maksua vastaan. Annilla yhtiö pyrkii saamaan saamaan lisää omaa pääomaa toimintansa rahoittamiseen. Antiin voi sisältyä muitakin tarkoituksia kuten esimerkiksi yhtiön osakaspiirin laajentaminen. 

Maksullisessa osakeannissa raha voidaan kerätä joko vanhoilta tai uusilta osakkeenomistajilta tai molemmilta. Kerätty rahamäärä merkitään osakeyhtiön osakepääomaan tai sijoitetun vapaan oman pääoman rahastoon.

Hintaa, joka uusista osakkeista yhtiölle maksetaan, kutsutaan *[[Merkintähinta|merkintähinnaksi]]*, *emissiohinnaksi* tai *emissiokurssiksi*. Osakkeen merkintähinta ei välttämättä ole sama kuin osakkeen nimellisarvo. Merkintähinta suoritetaan joskus rahan sijasta muuna omaisuutena eli apporttina.

Annettavat osakkeet voivat olla kokonaan uusia osakkeita tai yhtiön hallussa olevia vanhoja osakkeita.

Maksullinen osakeanti voi olla merkintäoikeusanti tai suunnattu osakeanti. Merkintäoikeusannissa vanhoilla osakkailla on merkintäoikeus, joka oikeuttaa merkitsemään uusia osakkeita annin ehdoissa määrätyssä suhteessa. Suunnatussa annissa tästä oikeudesta on poikettu.

## Aiempi alikurssikielto
Suomessa oli aiemmin voimassa *alikurssikielto.* Uusmerkintää ei saanut järjestää alikurssiin siten, että osakkeen merkintähinta olisi alittanut nimellisarvon. Alikurssikieltoa pystyi kuitenkin kiertämään järjestämällä niin kutsutun sekaemission.

Alikurssikieltoa ei Suomessa enää ole.

## Katso myös
* Maksuton osakeanti

## Lähteet
Merkintäoikeusanti

**Merkintäoikeusanti** eli **kuponkianti** tarkoittaa osakeantia, jossa osakkeenomistajat saavat merkitä yhtiön osakkeita vanhan omistuksensa suhteessa.

Suomen osakeyhtiölain mukaan osakkeenomistajilla on etuoikeus osakeannissa annettaviin osakkeisiin samassa suhteessa kuin heillä ennestään on yhtiön osakkeita. Jos yhtiössä on useita osakelajeja, etuoikeus toteutetaan tarjoamalla kunkin lajin uusia osakkeita samassa suhteessa kuin osakkailla ennestään oli kunkin lajin osakkeita. Jos osakkaiden merkintäetuoikeudesta poiketaan, kyseessä on suunnattu osakeanti.

## Merkintäoikeus
Merkintäoikeusannissa vanhoihin osakkeisiin liittyy merkintäoikeus. Kukin merkintäoikeus tuottaa oikeuden merkitä annin ehdoissa määrätyn määrän osakkeita. 

Merkintäoikeus on arvopaperi, jonka voi tavallisesti myydä eteenpäin, jollei sitä halua itse käyttää. Merkintäoikeuksilla on taloudellista arvoa erityisesti silloin, jos osakkeiden merkintähinta alittaa niiden käyvän arvon. Osakas, joka ei halua myydä osakkeitaan mutta ei myöskään sijoittaa yhtiöön lisää rahaa, voi saada tuloja myymällä merkintäoikeutensa. Merkintäoikeudet ovat voimassa ainoastaan osakeannin ajan ja raukeavat arvottomina osakeannin päätyttyä.

### Osakeantilippu
Paperisten osakekirjojen aikaan merkintäoikeusantiin osallistuttiin luovuttamalla osakekirjassa kiinni olleita osakeantilippuja eli kuponkeja. Tästä syystä merkintäoikeusannin vanha nimitys on *kuponkianti*.

### Osakeantitodistus
Merkintäoikeuden osoittamiseksi voidaan antaa *osakeantitodistus*. Todistus voidaan antaa silloin, kun osakekirjassa ei ole osakeantilippuja tai niitä ei jostain muusta syystä käytetä. 

Osakeantitodistuksen tulee sisältää osakemerkinnän ehdot. Osakeantitodistusta ei voi käyttää, jos käytetään osakeantilippuja.

## Lähteet
Antromeeri

**Antropogeeninen** **biomi** eli **antromeeri** on biomeihin liittyvä maantieteellinen teoria, jonka mukaan biomin prosessit ovat ensisijaisesti ihmispopulaation funktioita. Ekosysteemit ja ihmistoiminta vuorovaikuttavat keskenään. Antromeeri on siis luonnon ja ihmistoiminnan yhdessä luoma alue ja kokonaisuus. Teoria esittää, että antomeerissa ihmistoiminta vaikuttaa enemmän kuin suurilmasto. Teorian ovat esittäneet pääasiassa tutkijat Ellis ja Ramankutty. 

Sen mukaan noin 75 % maapallon jäättömästä maa-alasta on antromeerejä ja loput luonnonbiomeja. Ellis & Ramankutty löysivät 18 eri luokkaa, esimerkiksi tiheä kaupunkiasutus, asuinalueiden metsä ja luontaisesti kasteltu viljelymaa. 18 antromeeria jaetaan viiteen pääluokkaan, jotka ovat: tiheä asutus, kylät, viljelysmaat, laidunmaat ja metsätalousalueet, mukaan lukien asutetut metsät. Teoriassa karttaruudut jaetaan luonnonvaraisiin ja antropogeenisiin luokkiin. Väentiheys ja maankäyttö puolestaan määräävät antromeerin antropogeenisissa ruuduissa.

Ellisin & Ramankuttyn teoriassa vain kolmeen eri luokkaan jakautuvaa lähes koskematonta luontoa ei luokitella antromeereiksi. Suomessa sellaista on lähinnä Lapissa ja luonnonsuojelualueilla. Maailmalla monet vaikeasti tavoitettavat alueet ja luonnonoloiltaan ihmiselle epäsuotuisat alueet, kuten arktinen tundra, vuoristot, sademetsät tai aavikot ovat luonnontilaisiksi luokiteltuja. Kasvillisuuden nettoprimäärituotanto on usein vähäisempää luonnontilaisilla alueilla, lukuun ottamatta kirveenkoskemattomia metsiä Antromeereista nettoprimäärituotanto on vähäistä lähinnä vain ekstensiivisesti laidunnettuilla ruohikkoalueilla. 

Suurimalla osalla maapallon alueista siis näkyy ihmisen kädenjälki voimakkaasti. Ihminen on luonut kokonaan uusia tai muokannut vahvasti ekosysteemejä esimerkiksi viljelemällä, laiduntamalla, kaskeamalla, säännöstelemällä järviä, ojittamalla soita, hakkaamalla metsiä ja rakentamalla kaupunkeja. Esimerkiksi suon ojituksessa se muuttuu talousmetsäksi ja koko ekosysteemi siis korvaantuu toisella. Talousmetsä ei ole enää luonnontilainen biomi, näin Ellis & Ramankutty määrittelevät suurimman osan Suomea metsätalousalueiksi tai asuinalueiden metsäksi.

Ihmisen toiminta voi sekä lisätä että vähentää monimuotoisuutta. Esimerkiksi monet laidunnetut niityt ovat arvokkaita perinnebiotooppeja harvinaisine niittykasveineen. Kaupungitkin ovat antopogeenisia biomeja ja esimerkiksi puistoista voi löytyä yllättävän paljon harvinaisia lintuja ja niihin on istutettu usein monipuolista kasvillisuutta, kuten jaloja lehtipuita. Kaupunkien ekosysteemeitä tutkii kaupunkiekologia. 

## Katso myös
* Antroposeeni

## Lähteet
Suunnattu osakeanti

**Suunnattu osakeanti** tarkoittaa osakeantia, jossa yhtiö antaa oikeuden merkitä uusia osakkeita aiemmista omistusosuuksista poiketen. Lähtökohtaisesti yhtiön vanhoilla osakkeenomistajilla on oikeus merkitä uusia osakkeita vanhan omistuksensa suhteessa (merkintäoikeusanti). Kun tästä oikeudesta poiketaan, kyseessä on suunnattu osakeanti. Suunnatun osakeannin merkitsijöiden suhteellinen osuus yhtiön osakkeista kasvaa muiden osakkeenomistajien omistuksen kustannuksella.

Suomen osakeyhtiölain mukaan suunnatun osakeannin voi toteuttaa vain, jos siihen on yhtiön kannalta painava taloudellinen syy. Jos suunnattu osakeanti on maksuton anti, syyn on oltava erityisen painava sekä yhtiön kannalta että kaikkien osakkeenomistajien etu huomioiden.

Suunnatussa annissa poiketaan osakkeenomistajien yhdenvertaisesta kohtelusta. Annin syy voi olla esimerkiksi se, että yhtiöön halutaan ottaa uusi osakas. Muita syitä voivat olla mm. pääomarakenteen vahvistaminen, edullisen rahoituksen turvaaminen, toimintaedellytysten turvaaminen ja yhtiön strategian toteuttaminen. Suunnatulla annilla voidaan myös rahoittaa yrityskauppoja. Sen avulla voidaan joskus jopa välttää yhtiön konkurssi.

Suunnatusta annista päättää yhtiökokous OYL 5:27:n mukaisesti eli päätös edellytetään tehtävän 2/3:n määräenemmistöllä yhtiökokouksessa edustetuista osakkeista sekä äänistä. 2/3:n määräenemmistöä edellytetään myös niiden osakkaiden joukolta, joiden oikeudet heikkenevät.

## Lähteet
Mäkihyppy talviolympialaisissa 1972

**Vuoden 1972** Sapporon talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkoina oli Ōkurayaman mäkihyppykeskus. Normaalimäen K-piste oli 70 metriä ja suurmäen 90 metriä.

Sapporon mäkihyppykilpailut olivat yksi olympiahistorian parhaiten muistettuja. Isäntämaa Japani saavutti normaalimäessä kolmoisvoiton, suurmäen voittoon hyppäsi tuntematon puolalainen Wojciech Fortuna. Hänen mitalinsa oli samalla Puolan ensimmäinen talviolympialaisten kultamitali.

## Lähteet
Roy Radke

**Roy Radke** (s. 10. joulukuuta 1996 Chicago, Illinois, Yhdysvallat) on yhdysvaltalainen entinen jääkiekkoilija, pelipaikaltaan oikea laitahyökkääjä. Hän pelasi urallaan kahtena kautena ammattilaisena SM-liigajoukkue Saimaan Pallossa vuosina 2017–2018. Radken pelaajaura loppui kuitenkin aivotärähdykseen vain 21-vuotiaana kauden 2018–2019 avausotteluun. Hän laukoi oikealta.

## Ura
Radke pelasi juniorina muuan Team Illinoisin, Chicago Missionin ja Culver Militaryn Academyn joukkueissa. Barrie Colts varasi hänet 243. pelaajana OHL:n varaustilaisuudessa 2012. Vuoden päästä Radken varasi Indiana Ice 106. pelaajana USHL:n varaustilaisuudessa 2013. Hän vietti seuraavan kauden 2013–2014 Shattuck St. Mary'sin high school -joukkueessa. Kaudeksi 2014–2015 Radke siirtyi hänet kaksi vuotta aiemmin varanneeseen Barrie Coltsin OHL-joukkueeseen.

Radken kotikaupungin joukkue Chicago Blackhawks varasi hänet kuudennella kierroksella 164. pelaajana . Radke vietti Barrie Coltsin OHL-joukkueessa vielä kaksi seuraavaa kautta. Kaudella 2015–2016 hän teki OHL:n yhden kauden piste-ennätyksensä tehoilla 19+20=39, mutta kaudella 2016–2017 Radke oli joukkueensa paras maalintekijä ja neljänneksi paras pistemies tehoilla 23+13=36. Loppukaudella hän kärsi nilkkavaivoista, jonka takia Radken kausi OHL:ssä päättyi 45 runkosarjaotteluun. Maaliskuussa 2017 hän kävi amatööritry-out -sopimuksella AHL-joukkue Rockford IceHogsin vahvuudessa, mutta Radke ei kuitenkaan pelannut otteluakaan. Hän kärsi loppukaudella myös olkapäävaivoista ja kävi kauden jälkeen leikkauksessa.

Elokuussa 2017 Radke siirtyi kauden 2017–2018 kestävällä ja lokakuun loppuun asti kestävän try-outin sisältävällä sopimuksella SM-liigajoukkue Saimaan Palloon. Hän sai koejaksonsa päätteeksi loppukauden jatkosopimuksen. Radken ensimmäinen kausi ammattilaistasolla toi 46 runkosarja- ja seitsemässä playoff-ottelussa tehot 7+5=12. Huhtikuussa 2018 hän teki SaiPan kanssa vuoden mittaisen jatkosopimuksen. Kauden 2018–2019 avausottelussa 14. syyskuuta 2018 KooKoota vastaan Radke teki yhden syöttöpisteen, mutta ottelu jäi kuitenkin hänen uransa viimeiseksi, kun vastustajajoukkueen Martin Berger taklasi Radkea päähän. Hän sai vakavan aivotärähdyksen ja joutui lopettamaan pelaajauransa vain 21-vuotiaana.

Jääkiekkoilun lopetettuaan Radke on luonut uraa kilpagolfin parissa kotiseudullaan Illinoisissa.

## Tilastot

## Lähteet
*
*
*

### Viitteet
Anglosfääri

**Anglosfääri** on ryhmä englannin kieltä puhuvia valtioita, joilla on samanlaiset kulttuuriset juuret, jotka perustuvat Britteinsaarilta (Englanti, Wales, Skotlanti, Pohjois-Irlanti ja Irlanti) peräisin oleviin ihmisryhmiin ja joilla on läheiset poliittiset sekä sotilaalliset suhteet. Vaikka eri lähteissä mainitaan anglosfääriin kuuluvaksi eri maita, siihen ei kuitenkaan lasketa kaikkia maita, joissa englannin kieli on virallinen kieli, vaikka valtiot, joissa englanti on virallinen kieli, ovatkin joskus kuuluneet brittiläisen imperiumiin.

## Lähteet
Gabriella Ullberg Westin

**Gabriella Ullberg Westin** (s. 1973 Hudiksvall) on ruotsalainen kirjailija. Hänet tunnetaan rikostarkastaja Johan Rokan tutkimuksia käsittelevistä dekkareistaan.

## Elämä
Gabriella Ullberg Westin syntyi ja varttui Hudiksvallissa. Nuoruudessaan hän asui Italiassa ja työskenteli siellä valokuvamallina. Mallintöiden ohella hän kouluttautui muotisuunnittelijaksi. Muotialan koulutuksen lisäksi Ullberg Westin on suorittanut opintoja yliopistoissa. Hän opiskeli kriminologiaa Tukholman yliopistossa. Sen ohella hän on opiskellut viestintätieteitä Keski-Ruotsin yliopistossa. Valmistumisen jälkeen hän on työskennellyt viestintäalalla. Ennen siirtymistään vapaaksi kirjailijaksi hän työskenteli viestintätehtävissä Ruotsin suurimman puhelinyhtiön palveluksessa. Vuonna 2014 Ullberg Westin aloitti täysipäiväisenä kirjailijana.

Ullberg Westin asuu Tukholmassa ja hän on naimisissa poliisina työskentelevän miehen kanssa. Pariskunnalla on kaksi lasta. Vapaa-ajalla Ullberg Westin harrastaa juoksua ja hän on ottanut osaa useisiin pitkän matkan juoksukilpailuihin.

## Kirjallinen tuotanto
Ullberg Westinin ensimmäinen dekkari *Yksinäinen perhonen* () ilmestyi vuonna 2014 ja suomennettuna 2015 HarperCollins Nordicin kustantamana. Se oli uuden dekkarisarjan (*Murha Hudiksvallissa*) avausosa. Sarjan keskeinen henkilö on rikostarkastaja *Johan Rokka*, joka on palannut kotikaupunkiinsa Hudiksvalliin. Vuonna 2017 ilmestyi sarjan kolmas osa *Fixaren*.

## Teokset

* *Yksinäinen perhonen*. (Ensamfjäril, 2014). Tukholma: HarperCollins Nordic, 2015. 
* *Juoksupoika*. (Springpojken, 2016). Suomentanut Pirjo Lintuniemi. Tukholma: HarperCollins Nordic, 2016. 
* Pahan asiamies (Fixaren). Tukholma: HarperCollins Nordic, 2017.

## Lähteet

## Aiheesta muualla
* Gabriella Ullberg Westin Ensamfjäril *Nuoren opettajattaren kirjablogi* 24.5.2016.
* Gabriella Ullberg Westinin blogi
Ford F-Series

**Ford F-Series** on Ford Motor Companyn vuodesta 1948 valmistama lava-auto. Meksikossa autoa markkinoidaan nimellä **Ford Lobo**.

F-Series on ollut Yhdysvaltain myydyin automalli vuodesta 1981, ja myydyin pick-up vuodesta 1977.

## Sukupolvet

Tiedosto:1950 Ford F3.jpg|Ensimmäinen sukupolvi
Tiedosto:1954 Ford F-100 Red.jpg|Toinen sukupolvi
Tiedosto:1960 Ford F-500 stake truck black fr.jpg|Kolmas sukupolvi
Tiedosto:1965 Ford F100 Pick Up.jpg|Neljäs sukupolvi
Tiedosto:1972 Ford F-250 Camper Special pickup.jpg|Viides sukupolvi
Tiedosto:Ford F-250 Ranger.jpg|Kuudes sukupolvi
Tiedosto:7th-Ford-F150.jpg|Seitsemäs sukupolvi
Tiedosto:Ford F-150 -- 09-07-2009.jpg|Kahdeksas sukupolvi
Tiedosto:1993 F-150 with dual gas tanks.jpg|Yhdeksäs sukupolvi
Tiedosto:'97-'98 Ford F-250 XL Regular Cab.JPG|Kymmenes sukupolvi
Tiedosto:Ford F-150 FX4 -- 09-07-2009.jpg|Yhdestoista sukupolvi
Tiedosto:2010 Ford F-150 Platinum -- 07-10-2010.jpg|Kahdestoista sukupolvi
Tiedosto:Ford F-150 Crew Cab XLT.jpg|Kolmastoista sukupolvi


## Aiheesta muualla
Chevrolet Silverado

**Chevrolet Silverado** on General Motorsin Chevrolet-divisioonan valmistama iso lava-auto. GMC valmistaa **GMC Sierra**- nimistä mallia joka on teknisesti identtinen Silveradon kanssa.

## Historia
Silverado oli alun perin Chevrolet C/K -lava-auton varustelutaso vuosina 1975–1999. Chevrolet Silverado esiteltiin 1998 korvaamaan C/K. Silverado sai tuoreeltaan *Motor Trend Truck of the Year* -palkinnon. Silverado Heavy Duty esiteltiin 2001, Silverado Super Sport 2003 ja Silverado Hybrid 2005.

Loppuvuodesta 2006 tuotiin markkinoille Silveradon ja Sierran toinen sukupolvi, jossa käytettiin GMT900 -pohjalevyä. Edellisen sukupolven myynti jatkui Classic-nimen alla. Kolmas sukupolvi esiteltiin Detroitin North American International Auto Show -autonäyttelyssä 2014.

Neljäs ja nykyinen sukupolvi esiteltiin Detroitissa tammikuussa 2018. Silveradolla ja Sierralla oli nyt suurempia eroja keskenään kuin kolmannessa sukupolvessa.

## Silveradon ja Sierran sukupolvet

Tiedosto:2003-2005 Chevrolet Silverado -- 09-03-2010.jpg|Silveradon ensimmäinen sukupolvi
Tiedosto:2003-2006 GMC Sierra -- 02-04-2012 2.jpg|Sierran ensimmäinen sukupolvi
Tiedosto:2012 Chevrolet Silverado 2500 -- NHTSA.jpg|Silveradon toinen sukupolvi
Tiedosto:GMC Sierra crew cab.jpg|Sierran toinen sukupolvi
Tiedosto:2014 Chevrolet Silverado 1500 LTZ Double Cab 5.3L Hagerty parking lot, 6.1.19.jpg|Silveradon kolmas sukupolvi
Tiedosto:GMC Sierra GMTK2XX Excavation Hervieux inc..jpg|Sierran kolmas sukupolvi
Tiedosto:2019 Chevrolet Silverado à 4 portes au SIAM 2019.jpg|Silveradon neljäs sukupolvi
Tiedosto:2019 GMC Sierra 1500 SLE X31 Off-Road front 5.31.19.jpg|Sierran neljäs sukupolvi



## Lähteet

## Aiheesta muualla

*Chevrolet.com - Silverado
Eepos-kirjastot

**Eepos-kirjastot** on Etelä-Pohjanmaan kuntien sekä Kaskisten, Perhon, Vetelin ja Laihian kirjastojen muodostama seudullinen verkosto eli kirjastokimppa. Eepos-kirjastoihin kuuluu 22 kuntaa. Yhteiset verkkosivut ja verkkokirjasto ovat palvelleet asiakkaita helmikuusta 2017 alkaen. Yhteistyö mahdollistaa koko alueelle yhteiset käyttösäännöt, kirjastokortin, verkkopalvelun, e-kirjapalvelun, aineistokuljetukset sekä asiakas- ja aineistotietokannat.

## Lähteet

## Aiheesta muualla

* Eepos verkkokirjasto
Anne Marie Appelgren

**Anne Marie Appelgren** (s. 1956 Tammisaari) on suomenruotsalainen kirjailija. Hän asuu Ruotsissa Strängnäsissä.

Appelgrenin isoäiti Anne-Marie Appelgren kuoli Turussa ilmapommituksissa 1940. Se ja monet muut toiseen maailmansotaan ajoittuvat kuolemantapaukset ovat leimanneet hänen elämäänsä ja tuotantoaan. Hän käsittelee romaanissaan *Skuggan av Saturnus* natsismin ihannointia verrattuna sen todellisuuden julmuuteen.

## Teokset
* *Salto Mortal*, romaani, Gedins, 1990, 
* *Skuggan av Saturnus*, romaani, Gedins, 1992, 
* *Astrologi i dag. Självkännedom genom symboler*, ICA Bokförlag, 1994, 

## Lähteet